cyanic-selkie/wikianc huggingface dataset:
স্পেস অ্যাপ্লিকেশন সেন্টার
অর্জন
স্পেস অ্যাপ্লিকেশান সেন্টারের কিছু অর্জনের মধ্যে রয়েছে ইনস্যাট স্যাটেলাইটের জন্য যোগাযোগ উন্নয়ন এবং আবহাওয়া সংক্রান্ত পেলোড, আইআরএস ভূ-উপগ্রহের জন্য অপটিক্যাল এবং মাইক্রোওয়েভ পেলোড। এসএসি এশিয়া অ্যান্ড দ্য প্যাসিফিকের সেন্টার ফর স্পেস সায়েন্স অ্যান্ড টেকনোলজি এডুকেশন (সিএসএসটিএপি) এর শিক্ষার্থীদের প্রশিক্ষণ কোর্স পরিচালনা করার জন্য নিজেদের অবকাঠামো প্রদান করে। এটি ডাঃ বিক্রম সারাভাই প্রতিষ্ঠা করেছিল।
১৯ মার্চ ২০২১-এ, স্পেস অ্যাপ্লিকেশন সেন্টার স্যাটেলাইট প্রযুক্তি (QuEST) প্রকল্প ব্যবহার করে কোয়ান্টাম পরীক্ষা -নিরীক্ষার অংশ হিসাবে লাইভ ভিডিও কনফারেন্সিংয়ের মাধ্যমে দুটি ভবনের মধ্যে ৩০০ মিটার দূরত্বে মুক্ত স্থান কোয়ান্টাম যোগাযোগ প্রযুক্তি প্রদর্শন করে। প্রাথমিক উদ্দেশ্য ছিলো দুটি ইসরো গ্রাউন্ড স্টেশনের মধ্যে স্যাটেলাইট ভিত্তিক কোয়ান্টাম যোগাযোগ সফলভাবে সম্পাদন করা। পরীক্ষা সম্পাদনের জন্য তৈরি করা হার্ডওয়্যারের মধ্যে রয়েছে ট্রান্সমিটার এবং রিসিভারের মধ্যে সময় সমন্বয়ের জন্য NavIC রিসিভার, অপটিক্যাল অ্যালাইনমেন্টের জন্য বৃহৎ অ্যাপারচারের টেলিস্কোপের বিকল্প হিসেবে জিম্বাল মেকানিজম সিস্টেম।
এসএসি ১৯৭০ এর দশকের গোড়ার দিক থেকে আহমেদাবাদ এবং ন্যাশনাল ইনস্টিটিউট অফ ডিজাইন, গুজরাতের মধ্যে সহযোগিতা শুরু করে।
বহিঃসংযোগ
<templatestyles src="Module:Coordinates/styles.css">
বিজন কুমার শীল
'''অধ্যাপক ড. বিজন কুমার শীল''' একজন বাংলাদেশী অণুজীববিজ্ঞানী। তিনি সার্সের কুইক টেস্টের আবিষ্কারক। গণবিশ্ববিদ্যালয়ের অধ্যাপক এবং গণস্বাস্থ্য ফার্মাসিউটিক্যালের প্রধান বিজ্ঞানী।
শিক্ষাজীবন
কৃষক পরিবারের সন্তান নাটোরের বড়াইগ্রাম উপজেলার বনপাড়ায় ১৯৬১ সালে জন্মগ্রহন করেন বিজন কুমার শীল। বাবা রসিক চন্দ্র শীল ও মা কিরণময়ী শীল। বাবা মায়ের ২ ছেলে ও ৪ মেয়ের মধ্যে পঞ্চম সন্তান বিজন। নাটোর বনপাড়ার সেন্ট যোসেফ হাইস্কুল থেকে মাধ্যমিক এবং পাবনার সরকারি এডওয়ার্ড কলেজ থেকে উচ্চ মাধ্যমিক পড়াশোনা শেষে ভর্তি হন ময়মনসিংহের বাংলাদেশ কৃষি বিশ্ববিদ্যালয়ে। সেখানে স্নাতক হন ভেটেরিনারি সায়েন্স বিষয়ে। এখান থেকেই তিনি অণুজীববিজ্ঞান বিষয়ে স্নাতকোত্তর ডিগ্রী সম্পন্ন করেন। তিনি ১৯৯২ সালে পিএইচ ডি সম্পন্ন করেছেন ইংল্যান্ডের সারে বিশ্ববিদ্যালয় থেকে।
কর্মজীবন
ড. বিজন কুমার শীল সিংগাপুর জাতীয় বিশ্ববিদ্যালয়ে কিছুকাল শিক্ষকতা করেন। এরপর ঐ চাকরি ছেড়ে জয়েন করেন এমপি নামক একটা বায়োলজিকস আমেরিকান কোম্পানিতে, ওটার মালিক ছিলেন যুগোস্লাভিয়ার একজন প্রাক্তন রাষ্ট্রপতি। এরপর নিজেই বায়োলজিক্যাল রিয়েজেন্ট তৈরি ও ব্যবসা শুরু করেন। সম্প্রতি তিনি গণস্বাস্থ্য কেন্দ্রে যোগ দেন মাইক্রোবায়োলজি ডিপার্টমেন্টে। সেখানে তিনি শিক্ষকতার পাশাপাশি মনোযোগ দেন গবেষনায়।
অর্জন এবং অবদান
৯০-এর দশকে বিজ্ঞানী বিজন শীল ব্ল্যাকবেঙ্গল প্রজাতির ছাগলের সংক্রামক রোগের ভ্যাকসিন আবিষ্কার করেন। ২০০২ সালে তিনি ডেঙ্গুর কুইক টেস্ট পদ্ধতি আবিষ্কার করেন। ২০০৩ সালে তিনি সার্সের কুইক টেস্ট পদ্ধতি আবিষ্কার করেন যা করোনা ভাইরাস এর পূর্বসূরী। দক্ষিণ পূর্ব এশিয়ায় সার্স প্রতিরোধে যে ক’জন বড় ভূমিকা রেখেছেন, ড. বিজন শীল তাদের একজন। সার্স প্রতিরোধ তিনি সিঙ্গাপুর সরকারের বিজ্ঞানী হিসেবে কাজ করেছেন। ১৯৯৯ সালে ছাগলের মড়ক ঠেকানোর জন্য তিনি পিপিআর এবং আফলা টক্সিন এর প্রতিশেধকও দেশীয় পদ্ধতিতে আবিষ্কার করে প্রান্তিক খামারীদের আশার মুখ দেখিয়েছেন। অণুজীববিজ্ঞান নিয়ে ১৪টি উদ্ভাবনের পেটেন্ট রয়েছে বিজন কুমার শীলের নামে।
সার্স করোনা ভাইরাস সনাক্তকরণের পদ্ধতি আবিষ্কার
২০০৩ সালে যখন সার্স ভাইরাসের সংক্রমণ দেখা দিয়েছিল তখন বাংলাদেশি বিজ্ঞানী ড. বিজন কুমার শীল সিঙ্গাপুর গবেষণাগারে কয়েকজন সহকারীকে নিয়ে সার্স ভাইরাস দ্রুত নির্ণয়ের পদ্ধতি আবিষ্কার করেন। ড. বিজন কুমার শীলের নেতৃত্বে ড. নিহাদ আদনান, ড. মোহাম্মদ রাঈদ জমিরউদ্দিন ও ড. ফিরোজ আহমেদ এই পদ্ধতি উদ্ভাবন করেছেন। ‘র‌্যাপিড ডট ব্লট’ পদ্ধতিটি ড. বিজন কুমার শীলের নামে পেটেন্ট করা। পরে এটি চীন সরকার কিনে নেয় এবং সফলভাবে সার্স মোকাবেলা করে।’
‘তারপর তিনি সিঙ্গাপুরেই গবেষণা করছিলেন ডেঙ্গুর ওপরে। গবেষণা চলাকালে তিনি দুই বছর আগে গণস্বাস্থ্য কেন্দ্রে যোগ দেন।
ভূপেন হাজারিকা
ভূপেন হাজারিকা (ভূপেন হাজৰিকা) (জন্মঃ ৮ সেপ্টেম্বর ১৯২৬ - মৃত্যুঃ ৫ নভেম্বর ২০১১) একজন স্বনামধন্য কন্ঠ শিল্পী ও ভারতীয় সঙ্গীত জগতের পুরোধা ব্যক্তিত্ব এবং বিশ্বশিল্পী। এই কিংবদন্তিতুল্য কণ্ঠশিল্পীর জন্ম ভারতের আসামে। অত্যন্ত দরাজ গলার অধিকারী এই কণ্ঠশিল্পীর জনপ্রিয়তা ছিল আকাশচুম্বী। অসমীয়া চলচ্চিত্রে সঙ্গীত পরিবেশনের মাধ্যমে গানের জগতে প্রবেশ করেন তিনি। পরবর্তীকালে বাংলা ও হিন্দি ভাষায় গান গেয়ে ভারত এবং বাংলাদেশে অসম্ভব জনপ্রিয়তা অর্জন করেন। অল্প সময়ের জন্যে তিনি বিজেপি বা ভারতীয় জনতা পার্টিতে যোগ দিয়েছিলেন। ২০০৬ সালে বিবিসি বাংলার শ্রোতা জরিপে তার "মানুষ মানুষের জন্যে" গানটি সর্বকালের সর্বশ্রেষ্ঠ বিশটি বাংলা গানের তালিকায় ২য় স্থান লাভ করে।
জীবনী
আসামের সদিয়ায় ভূপেন হাজারিকার জন্ম। তার পিতার নাম নীলকান্ত হাজারিকা, মায়ের নাম শান্তিপ্রিয়া হাজারিকা। পিতা-মাতার দশ সন্তানের মধ্যে তিনি ছিলেন সকলের বড়। তার অন্য ভাই-বোনেরা হলেন - অমর হাজারিকা, প্রবীণ হাজারিকা, সুদক্ষিণা শর্ম্মা, নৃপেন হাজারিকা, বলেন হাজারিকা, কবিতা বড়ুয়া, স্তুতি প্যাটেল, জয়ন্ত হাজারিকা ও সমর হাজারিকা।
শিক্ষাগ্রহণ
তিনি ১৯৪২ সালে গুয়াহাটির কটন কলেজ থেকে ইন্টারমিডিয়েট আর্টস, কাশী হিন্দু বিশ্ববিদ্যালয় থেকে ১৯৪৪ সালে বি.এ. এবং ১৯৪৬ সালে রাষ্ট্রবিজ্ঞানে এম.এ. পাস করেন। ১৯৫২ সালে নিউ ইয়র্কের কলম্বিয়া ইউনিভার্সিটি থেকে পিএইচ.ডি. ডিগ্রি অর্জন করেন। তার গবেষণার বিষয় ছিল "প্রাপ্তবয়স্কদের শিক্ষায় শ্রবণ-দর্শন পদ্ধতি ব্যবহার করে ভারতের মৌলিক শিক্ষাপদ্ধতি প্রস্তুতি-সংক্রান্ত প্রস্তাব"।
কর্মজীবন
ড. ভূপেন হাজারিকা তার ব্যারিটোন কণ্ঠস্বর ও কোমল ভঙ্গির জন্য বিখ্যাত ছিলেন। তার রচিত গানগুলি ছিল কাব্যময়। গানের উপমাগুলো তিনি প্রণয়-সংক্রান্ত, সামাজিক বা রাজনৈতিক বিষয় থেকে তুলে আনতেন। তিনি আধুনিকতার ছোঁয়া দিয়ে লোকসঙ্গীত গাইতেন।
তিনি মাত্র ১০ বছর বয়স থেকেই গান লিখে সুর দিতে থাকেন। আসামের চলচ্চিত্র শিল্পের সঙ্গে তার সম্পর্কের সূচনা হয় এক শিশুশিল্পী হিসেবে। ১৯৩৯ সালে মাত্র ১২ বছর বয়সে তিনি অসমীয়া ভাষায় নির্মিত দ্বিতীয় চলচ্চিত্র জ্যোতিপ্রসাদ আগরওয়ালা পরিচালিত ইন্দুমালতী ছবিতে "বিশ্ববিজয় নওজোয়ান" শিরোনামের একটি গান গেয়েছিলেন। পরে তিনি অসমীয়া চলচ্চিত্রের একজন নামজাদা পরিচালক হয়ে ওঠেন। বাংলাদেশ, আসাম ও তার প্রতিবেশী পশ্চিমবঙ্গে তার জনপ্রিয়তা ছিল ব্যাপক ও বিশাল। অসমীয়া ভাষা ছাড়াও বাংলা ও হিন্দি ভাষাতেও তিনি সমান পারদর্শী ছিলেন এবং অনেক গান গেয়েছেন। অবশ্য এসব গানের অনেকগুলোই মূল অসমীয়া থেকে বাংলায় অনূদিত।
বাংলা গান
ভূপেন হাজারিকার গানগুলোতে মানবপ্রেম, প্রকৃতি, ভারতীয় সমাজবাদের, জীবন-ধর্মীয় বক্তব্য বিশেষভাবে লক্ষ্যণীয়। এছাড়াও, শোষণ, নিপীড়ন, নির্যাতনের বিরুদ্ধে বলিষ্ঠ প্রতিবাদী সুরও উচ্চারিত হয়েছে বহুবার।
মৃত্যু
ড. ভূপেন হাজারিকাকে গুরুতর অসুস্থ অবস্থায় মুম্বইয়ের কোকিলাবেন ধীরুভাই আম্বানী হাসপাতাল ও চিকিৎসা গবেষণা ইন্সটিটিউটের আইসিইউতে ৩০ জুন, ২০১১ সালে ভর্তি করা হয়। অতঃপর তিনি কিডনী বৈকল্যসহ বার্ধক্যজনিত সমস্যায় জর্জরিত হয়ে ৫ নভেম্বর, ২০১১ সালে স্থানীয় সময় (আইএসটি) বিকাল ৪:৩৭ ঘটিকায় ধরাধাম ত্যাগ করেন। মৃত্যুকালে এই গুণী শিল্পীর বয়স হয়েছিল ৮৫ বছর।
বাস্কেটবল খেলার নিয়মাবলি
থাম্ব|জাতীয় বাস্কেটবল বাস্কেটবল সমিতির মিয়ামি হিটের হোম কোর্ট।
বাস্কেটবল খেলা প্রথম শুরু হয় আমেরিকার ম্যাসাচুসেটসে ১৮৮১ সালে। এ খেলার জনক হলেন আমেরিকার প্রিংফিল্ড ওয়াই এম.সি এ কলেজের শারীরিক শিক্ষা বিভাগের পরিচালক ডা. জেমস নেইস্মিথ। প্রথমে একদলে ১০/১৫ জন করে খেলায় অংশ নিত। ১৮৯৪ সাল থেকে ৫ জন করে একদলে খেলার নিয়ম চালু হয়। বাংলাদেশে প্রথম খ্রিস্টান মিশনারি স্কুলগুলোতে যেমন- ঢাকার সেন্ট গ্রেগরী, সেন্ট জোসেফ ও চট্টগ্রামের সেন্ট প্লাসিড এবং অন্যান্য মিশনারি স্কুলগুলোতে বাস্কেটবল খেলা শুরু হয়। এ খেলাতে প্রচুর দমের প্রয়োজন হয়।
Ruস্কেটবল খেলার নিয়মাবলি
১. কোর্ট : বাস্কেটবল খেলার কোর্ট হবে আয়তাকার, মেঝে হবে শক্ত ও সমতুল্য এবং বাধামুক্তহীন জাতীয় ও আঞ্চলিক খেলার কোর্টের দৈর্ঘ্য হবে ২৬ মি. এবং প্রস্থ ১৪ মিটার। আন্তর্জাতিক প্রতিযোগিতার জন্য কোর্টের দৈর্ঘ্য হবে ২৮ মিটার ও প্রস্থ হবে ১৫ মিটার। থাম্ব|460x460পিক্সেল|Most important terms related to the basketball court ২. কোর্টের বৃত্ত : কোর্টের মাঝে ৩ টি বৃত্ত আছে। প্রত্যেকটির ব্যাসার্ধ ১.৮০ মিটার।
৩. সংরক্ষিত এলাকা : এন্ডলাইনের মধ্যবিন্দু থেকে উভয় দিকে ১.৮০ মিটার করে নিয়ে দুটি চিহ্ন দিতে হবে। এন্ড লাইনের মাঝ থেকে সামনের দিকে ৫.৮০ মিটার নিয়ে উভয় দিকে ১.৮০ মিটার নিয়ে ৩.৬০ মিটার দাগের দুই মাথা বরাবর দাগ টানতে হবে। এই দাগের ভেতরের জায়গাকে সংরক্ষিত এলাকা বলে।
৪. রিং : কোর্ট থেকে রিং এর উচ্চতা ৩.০৫ মি. বোর্ড থেকে ১৫ সে.মি দূরে রিং লাগানো হয়। রিং এর ব্যাসার্ধ ৪৫ সে.মি। রিং এর সাথে নেট লাগানো থাকবে যার দৈর্ঘ্য হবে ৪০ সে.মি।
৫. বল : বলের আকৃতি হবে গোলাকার। ওজন ৫৬৭ গ্রাম থেকে ৬৫০ গ্রাম পর্যন্ত, পরিধি ৭৪.৯-৭৮ সে.মি। বলের উপরে ৮টি প্যানেল থাকবে। বলের রং হবে কমলা। উপরি ভাগ খসখসে।
৬. খেলার সময় ৪০ মিনিট। চারভাগে খেলা হয়। প্রতিভাগে ১০ মিনিট করে। ১ম ও ২য় পর্বের এবং ৩য় ও ৪র্থ পর্বের মাঝে বিরতি ২ মিনিট। খেলার মাঝে বিরতি ১৫ মিনিট।
৭. পয়েন্ট : ৬.২৫ মিটার দাগের বাইরে থেকে স্কোর হলে ৩ পয়েন্ট। ৬.২৫ মিটার দাগের ভেতর থেকে স্কোর হলে ২ পয়েন্ট। ফ্রি থ্রো থেকে স্কোর ১ পয়েন্ট।
৯. ৩ সেকেন্ড রুল: যে দলের খেলোয়াড় বল নিয়ন্ত্রণ করছে সেই দলের কোনো খেলোয়াড় সংরক্ষিত এলাকায় বল ছাড়া ৩ সেকেন্ডের বেশি সময থাকতে পারে না। এমনকি দাগও স্পর্শ করতে পারে না।
১০। ৫ সেকেন্ড রুল :
ক. রেফারির সংকেতের পর ৫ সেকেন্ডের ভেতর বল থ্রো করতে হবে।
খ. ৫ সেকেন্ডের বেশি সময় কেউ বল ধরে রাখতে পারবে না।
গ. দুই দলের খেলোয়াড় ৫ সেকেন্ডের বেশি সময় ধরে টানাটানি করতে পারবে না।
ঘ. বল ধরার পর ৫ সেকেন্ডের ভেতর বল ড্রিবল বা পাস করতে হবে।
১১. ৮ সেকেন্ড রুল : নিজেদের কোর্টে বল ৮ সেকেন্ড পর্যন্ত আয়ত্ত্বে রাখা যায়। ৮ সেকেন্ডের ভেতর বিপক্ষের কোর্টে বল নিতে হবে।
১২. ২৪ সেকেন্ড রুল : একটি দলের সমস্ত খেলোয়াড় মিলে ২৪ সেকেন্ড পর্যন্ত বল আয়ত্ত্বে রাখতে পারবে।
১৫. ব্যক্তিগত ফাউল : বল খেলার সময় বা ডেড অবস্থায় বিপক্ষ খেলোয়াড়ের সাথে অবৈধ কায়িক সংঘর্ষ হলে তাকে ব্যক্তিগত ফাউল বলে।
১৬. ইচ্ছাকৃত ফাউল : কোনো খেলোয়াড় ইচ্ছাকৃতভাবে বিপক্ষের কোনো খেলোয়াড়কে ফাউল কররে ইচ্ছাকৃত ফাউল হয়।
১৭. ডাবল ফাউল : দুই দলের খেলোয়াড় একই সাথে একে অপরের বিরুদ্ধে ফাউল করলে যে অপরাধ হয় তাকে ডাবল ফাউল বলে।
১৮. ফাইভ ফাউল : ৪০ মিনিটের খেলায় কোনো খেলোয়াড় ব্যক্তিগত ও টেকনিক্যাল সর্বমোট ৫ টি ফাউল করলে তাকে অবশ্যই কোর্ট ত্যাগ করতে হবে।
১৯. সেভেন ফাউল : দলীয়ভাবে কোনো দল প্রতি অর্ধে ৭টি ব্যক্তিগত বা টেকনিক্যাল ফাউল করলে এবং ৪ X ১০ মিনিটের খেলায় প্রতি পর্বে ৪টি ব্যক্তিগত ও টেকনিক্যাল ফাউল করলে পরবর্তী ফাউলের জন্য ২টি ফ্রি থ্রো দেওয়া হবে। যাকে ফাউল করা হয়েছে তিনিই ফ্রি থ্রো মারবেন।
কলাকৌশল
ভালো বাস্কেটবল খেলোয়াড়ের জন্য দরকার দম, ক্ষিপ্রতা, গতি ও লাফ দেওয়ার ক্ষমতা।
১. দাঁড়াবার ভঙ্গি : সুবিধেমতো দুই পা ফাঁক করে দুই পায়ে সমান ভর করে দাঁড়াতে হবে। হাঁটু সামান্য ভেঙ্গে শরীরের উপরের অংশ বাঁকিয়ে দুই হাত বুকের কাছাকাছি উঁচু করে ধরে রাখ। কনুই দুইটি নিচের দিকে থাকবে।
২. বল ধরা : বল এমনভাবে ধরতে হবে যেন বলটা নিজের আয়ত্ত্বে থাকে। বল ধরার সময় আঙ্গুলগুলো ছড়িয়ে বুড়ো আঙ্গুলগুলোই বলকে নিয়ন্ত্রণে রাখে। হাতের তালু দিয়ে বল ধরা ঠিক নয়।
৩. বল পাস দেওয়া : বল পাস দেওয়ার সময় মনে রাখতে হবে যে, এ সময় কব্জি ও কনুই শরীরের অন্যান্য অংশ থেকে অনেক বেশি সক্রিয় ভূমিকা পালন করে। বল পাস দেওয়ার সময় এক পা সামনে ও অপর পা পিছনে থাকে। বাস্কেটবল পাস দেওয়া হয় সাধারনত -
ক. চেস্ট পাস : বুক বরাবর দ্রুত পাস দেওয়া।
খ. মাথার নিচ দিয়ে পাস দেওয়া : খুব কাছাকাছি দ্রুত পাস দেওয়ার জন্য এ পাসের প্রয়োজন হয়।
গ. হুক পাস : বিপক্ষ থেকে দূরে বা তাদের মাথার উপর দিয়ে এ পাস দিতে হয়। সাধারনত একহাত দিয়ে পাস করতে হয়।
ঘ. বাউন্স পাস : বল ধরে সর্তীথ খেলোয়াড়ের কাছে কোর্টে ড্রপ দিয়ে পাস দিতে হয়।
ঙ. মাথার উপর দিয়ে পাস : খেলোয়াড় কাছে থাকলে মাথার উপর দিয়ে বল পাস দিতে হয়।
৪. ড্রিবলিং : জায়গা পরিবর্তন বা সামনে আগাবার জন্য ড্রিবলিং করতে হয়। একহাত দিয়ে বা পর্যায়ক্রমে ডান বা বাম হাত দিয়ে বা বারবার কোর্টে ড্রপ দেওয়াকে ড্রিবলিং বলে। বলে চাপ দেওয়ার সময় হাতের আঙ্গুলগুলো খোলা থাকবে এবং আঙ্গুল দিয়ে বলকে চাপ দিতে হবে।
৫. পিভটিং : পায়ের উপর ঘোরাকে পিভটিং বলে। একটি পা একই জায়গায় রেখে অন্য পা-টিকে যে কোনো দিকে যতবার ইচ্ছে ঘুরিয়ে নেওয়াকে পিভটিং বলে।
ক. সেট শ্যুট : এক জায়গায় বা দাঁড়ানো অবস্থায় যে শ্যুট করা হয় তাকে সেট শ্যুট বলে। এ শ্যুট এক হাত বা দুই হাত দিয়ে করা যায়। এক হাত দিয়ে শ্যুট করার সময় যে হাত দিয়ে শ্যুট সে হাত বলের পিছনে থাকে। অন্য হাত বলের পাশে সাপোর্ট হিসেবে থাকে। দুই হাত দিয়ে শ্যূট করার সময় উভয় হাতই বলের পিছনে থাকবে।
লেআপ-শট : কাছ থেকে গোল করার জন্য সাধারণত এ শট করা হয়। এ শট করার সময় খেলোয়াড় ড্রিবলিং করতে করতে এগিয়ে যায় এবং এক পা দিয়ে জোরে মেঝেতে আঘাত করে শরীর উঁচুতে তুলে নেয় এবং যে হাত দিয়ে বল মারবে সে হাত সম্পূর্ণ সোজা করে দিয়ে বল সরাসরি বাস্কেটে ঢুকায় বা বোর্ডে মেরে বাস্কেটে ঢোকায়।
স্কোবুরা ফিডিটিয়া
ওয়ান-স্পটেড ফরেস্ট বব(বৈজ্ঞানিক নাম: Scobura phiditia (Hewitson)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি। এই প্রজাতি মালয় ফরেস্ট বব নামেও পরিচিত। এই প্রজাতির অধীনে কোন উপ-প্রজাতি তালিকাভুক্ত নেই।
আকার
ওয়ান-স্পটেড ফরেস্ট বব এর প্রসারিত অবস্থায় ডানার আকার ৩২ মিলিমিটার দৈর্ঘ্যের হয়।
ফিল ফোডেন
ফিলিপ ওয়াল্টার ফোডেন (জন্ম ২৮ মে ২০০০) হলেন একজন ইংরেজ পেশাদার ফুটবলার যিনি একজন মিডফিল্ডার হিসেবে জনপ্রিয় ম্যানচেস্টার সিটি এবং ইংল্যান্ড অনূর্ধ্ব-১৯ জাতীয় দল-এর হয়ে খেলে থাকেন।
পরবর্তীতে, ২০১৭ সালে তিনি ফিফা অনূর্ধ্ব-১৭ বিশ্বকাপ গোল্ডেন বল পুরস্কার জয় করেন, ফোডেন এর জন্য উল্লেখযোগ্যভাবে গণমাধ্যমে আলোচোনায় চলে আসেন।
২০১৭ সালের ১৭ই ডিসেম্বর, ব্রিটিশ জনপ্রিয় গণমাধ্যম বিবিসি-এর বিবিবি ইয়ং স্পোর্টসপার্সনালেটি অব দ্য ইয়ার হিসেবে মনোনীত হন।
ক্লাবে খোলয়াড়ী জীবন
জন্ম, ইংল্যান্ডের ম্যানচেস্টার শহর থেকে ৭ মাইল দক্ষিণ পূর্বে অবস্থিত স্টকপোর্ট শহরে, যেটিকে গ্রেটার ম্যানচেস্টারও বলা হয় এবং তিনি শৈশব কাল থেকেই তার নিজেস্ব ক্লাব ম্যানচেস্টার সিটির ভক্ত, সেখানে তিনি মাত্র আট বছর বয়সে যোগদান করেন এবং ২০১৬ সালের জুলাই মাসে সেখানে একজন শিক্ষানবিশ হিসেবে বৃত্তির জন্য একাডেমী'র সাথে চুক্তি করেন। তিনি একান্ত ব্যক্তিগত ভাবে ম্যানচেস্টার শহরের হোয়ালে রেঞ্জ নামক এলাকার দক্ষিণে অবস্থিত আলেকজেন্ড্রা রোডে অবস্থিত সেন্ট বেডেস কলেজ-এ পড়াশোনা করেন, তার যাবতীয় শিক্ষানবিশ খরচ ম্যানচেস্টার সিটি বহন করেছে। ২০১৬ সালের ৬ই ডিসেম্বর, সিটির প্রধান কোচ পেপ গার্দিয়োলা ফোডেনকে চ্যাম্পিয়ন্স লিগ-এর গ্রুপ পর্বের ম্যাচে স্কটিশ ক্লাব সেল্টিক-এর বিরুদ্ধে ম্যাচের জন্য নির্ধারিত পুরো স্কোয়াডে নেন; ঘরের মাঠে ১-১ গোলে ড্র হওয়া ম্যাচটিতে তিনি অব্যবহৃত একজন খেলোয়াড় ছিলেন।
গার্দিয়োলা ফোডেন সম্পর্কে বলেন: "একজন তরুন খেলয়োড়দের সম্পর্কে ভালো কিছু বলা খুবই বিপজ্জনক কারণ তারা এখনো খুব কম বয়সী, এছাড়াও তাদেরকে বড় হতে হবে এবং তাদের অনেক, অনেক কিছু শিখতে হবে… কিন্তু আমাদের তার উপর অনেক আত্মবিশ্বাস রয়েছে, কারণ আমরা বিশ্বাস করি সেই এই ব্যক্তি যার এরকম ক্ষমতা রয়েছে, যদিও সে শক্তিশালী এবং লম্বা নয়… আমি মনে করে কার ভেতর সে ক্ষনতাতুকু আছে যা তাকে সাহায্য নিতে সহায়তা করতে পারে, এবং এটাই আমরা করি।"
২০১৭ সালের জুলাই মাসে, যুক্তরাষ্ট্রে হওয়া ইন্টারন্যাশনাল ক্লাব কাপের প্রাক-মৌসুম ভ্রমনে ফোডেনকে সিটির দলে নেয়া হয়, যেখানে তিনি ম্যানচেস্টার ইউনাইটেড ২-০ গোলে হেরে যাওয়া খেলাটিতে খুব আকর্ষণীয় খেলেন এছাড়াও রিয়াল মাদ্রিদ-এর বিপক্ষে ৪-১ এ বিজয়ী ম্যাচটিতে প্রথমার্ধের সেরা একাদশে মাঠে নামেন। গার্দিয়োলা ম্যানচেস্টার ইউনাইটেডের ম্যাচ শেষে নিদৃষ্ট করেন: "আমি অনেক দীর্ঘ সময় আমি এর মতন এমন একটা কিছু দেখেছি। তার খেলাটা অন্য এক পর্যায়ের হয়েছে। তার বয়স ১৭ বছর, সে একটা সিটি খেলোয়াড়, সে একাডেমীতে বড় হয়েছে, সে ক্লাবটাকে ভালোবাসে, সে সিটি ভক্ত এবং আমাদের জন্য সে একটা উপহারস্বরুপ।"
আন্তর্জাতিক খেলোয়াড়ী জীবন
ফোডেন ইংড়্যান্ড কিশোর দলের একজন আন্তর্জাতিক খেলোয়াড়, বর্তমানে তিনি ইংল্যান্ড অনূর্ধ্ব-১৮ দলের হয়ে খেলছেন। ২০১৭ সালের মে মাসে, তিনি ২০১৭ ইউয়েফা ইউরোপিয়ান অনূর্ধ্ব-১৭ চ্যাম্পিয়নশিপ-এর ফাইনালে গোল করেন, যেখানে ইংল্যান্ড অনূর্ধ্ব-১৭ দল স্পেইন অনূর্ধ্ব-১৭ দলের হাতে পেনাল্টিতে হারার যন্ত্রনায় ভোগে।
ওসমানপুর ইউনিয়ন, খোকসা
ওসমানপুর ইউনিয়ন বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন পরিষদ। এটি ৪৮.৮৭ কিমি২ (১৮.৮৭ বর্গমাইল) এলাকা জুড়ে অবস্থিত এবং ২০০১ সালের আদমশুমারির হিসাব অনুযায়ী এখানকার জনসংখ্যা ছিল প্রায় ১৩,৭২৬ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১১টি।
মৌসুমী চট্টোপাধ্যায়
মৌসুমী চট্টোপাধ্যায় (Moushumi Chatterjee; জন্ম: ২৬ এপ্রিল ১৯৪৮) একজন বিখ্যাত ভারতীয় অভিনেত্রী যিনি সমানভাবে বলিউড বাংলা চলচ্চিত্রে অভিনয় করেছেন। তিনি রাজেশ খান্না, শশী কাপুর, জীতেন্দ্র, সঞ্জীব কুমার, বিনোদ মেহ্‌রা এবং অমিতাভ বচ্চনের মত অভিনেতাদের সাথে কাজ করেছেন। তিনি ১৯৭৩-১৯৮৪ পর্যন্ত তৃতীয় সর্বোচ্চ পারিশ্রমিকগ্রহণকারী হিন্দি অভিনেত্রী ছিলেন।
প্রধান নায়িকা হিসেবে
তরুণ মজুমদার পরিচালিত বাংলা হিট সিনেমা “বালিকা বধু” (১৯৬৭) অভিনয়ের মাধ্যমে তার চলচ্চিত্র অভিষেক ঘটে, তখন তার বয়স ছিল মাত্র ১৫ বছর। নায়িকা হিসেবে তার অভিষেক ঘটে হিন্দি সিনেমা “অনুরাগ” (১৯৭২) এর মাধ্যমে, যে ছবির পরিচালক ছিলেন বাঙালী পরিচালক শক্তি সামন্ত, যা ব্লকবাস্টার হিট হয়। এই সিনেমায় তিনি একজন অন্ধ নারী যে প্রেমে পড়ে এবং তার অভিনয়ের জন্যে তিনি ফিল্মফেয়ার সেরা অভিনেত্রীর পুরস্কার পান। এই সিনেমাটি ফিল্মফেয়ার সেরা চলচ্চিত্রের খেতাবও লাভ করে। অনুরাগের পরে, তিনি শশী কাপুরের সাথে “নাইনা”, বিনোদ মেহ্‌রার সাথে “আস পার” এর মত অনেক হিট সিনেমায় অভিনয় করেন। এরপর তিনি ১৯৮১ সাল পর্যন্ত তিনি আরো হিন্দি সিনেমায় কাজ করার সিদ্ধান্ত নেন। তিনি তখনকার সংগ্রামরত নায়ক অমিতাভ বচ্চনের সাথে একটি থ্রিলার সিনেমা “বেনাম” (১৯৭৪) এবং তারপর রাজেশ খান্নার বিপরীতে রহস্য সিনেমা “হামসাকাল” এ অভিনয় করেন। কিন্তু উভয় সিনেমাই ১৯৭৪ সালে সফলতা লাভ করতে পারে নি। তার অভিনীত সবচেয়ে সফলজনক সিনেমা হয় ১৯৭৪ সালের শেষের দিকে। মনোজ কুমারের “রতি কাপাদা অর মাকান” (১৯৭৪), যে সিনেমায় তিনি একজন ধর্ষিত সংগ্রামী নারীর চরিত্রে অভিনয় করেন। তার ধর্ষনের চিত্রটি এখনো হিন্দি চলচ্চিত্রে অন্যতম বিব্রতকর দৃশ্য হিসেবে বিবেচিত হয়। তার অভিনয় ফিল্মফেয়ার সেরা সহ-অভিনেত্রীর পুরস্কার অর্জন করে। ১৯৭৪ সালে, তার একমাত্র হিট চলচ্চিত্র ছিল বিনোদ মেহ্‌রার সাথে মিউজিকাল রোমান্টিক গল্পভিত্তিক সিনেমা “আস পার”, এই সিনেমায় আরো অভিনয় করেন ফারেবীর সাথে বিনোদ খান্না যার পরবর্তীতে “রতি কাপাদা অর মাকান” চলচ্চিত্রটি নির্মিত হয়।
সহ-অভিনেত্রী হিসেবে ক্যারিয়ার (১৯৮৫-বর্তমান)
১৯৮৫ থেকে ১৯৯১, তিনি সিনেমায় বিভিন্ন চরিত্রে অভিনয় করার প্রস্তাব পান এবং তিনি মা, ভাবীর চরিত্রে অভিনয় করেন। যার বেশিওভাগ ছবিই ধর্মেন্দ্র বা রাজ বাবর বা সুনীল দত্তের সাথে। তবুও ১৯৯০ এর দশকে তিনি মাঝে মাঝে সিনেমায় প্রধান চরিত্রে অভিনয় করেন। মেমন, রাজেশ খান্নার সাথে “ঘার পারিভার” এবং “আআ আব লটে চালে” এরপর “সন্তান”, “প্রতিক্ষা” (১৯৯৩), জীতেন্দ্রর সাথে “উধার কি জিন্দেগী”। ১৯৯৫ সাল থেকে সহ-অভিনেত্রী হিসেবে তার অভিনীত সিনেমাগুলো হলঃ “দে আর ব্যাক” (১৯৯৮),“আআ আব লটে চালে” (১৯৯৯), “না তুম জানো না হাম”, “হাম কৌন হে?” (২০০৪)
চলচ্চিত্রের তালিকা
৮৫. শতরূপা
শ্রীলঙ্কা লাইট ইনফ্যান্ট্রি
শ্রীলঙ্কা লাইট ইনফ্যান্ট্রি (এসএলএলআই) হলো শ্রীলঙ্কা সেনাবাহিনীর প্রাচীনতম রেজিমেন্ট এবং সেনাবাহিনীর সবচেয়ে পুরোনো পদাতিক রেজিমেন্ট। এটি নিয়মিত দশটি ব্যাটালিয়ন এবং পাঁচটি স্বেচ্ছাসেবী ব্যাটালিয়ন নিয়ে গঠিত এবং এর সদর দপ্তর পানাগোদাতে অবস্থিত। বছরের পর বছর ধরে এটি সেনাবাহিনীতে সবচেয়ে বিশিষ্ট এবং নির্ভরযোগ্য রেজিমেন্টে পরিণত হয়েছে।
ইতিহাস
রেজিমেন্টের সূত্রপাতটি সিলন হাল্কা পদাতিক স্বেচ্ছাসেবক (সিএলআইভি) বাহিনী গঠনের সন্ধানে পাওয়া যায় যা ১৮৮১ সালের ১ এপ্রিল সিলন রাজ্যপাল সিলেনের রিজার্ভ ইউনিট হিসেবে জারি করেছিলেন। বাহিনীর প্রথম কমান্ডিং অফিসার ছিলেন লেফটেন্যান্ট কর্নেল জন স্কট আর্মিটেজ এবং রেজিমেন্টের কর্নেল ছিলেন অ্যালবার্ট এডওয়ার্ড, প্রিন্স অফ ওয়েলস। রেজিমেন্টের বর্তমান রেজিমেন্টাল মার্চ আমি পঁচান্ন বছর বয়সী এবং এর পরেই রেজিমেন্টাল বুগল কল গৃহীত হয়েছিল। একই বছরে, প্রিন্স অফ ওয়েলস সিলন হালকা পদাতিক স্বেচ্ছাসেবীদের সম্মানিত উপনিবেশ গ্রহণ করেছিলেন এবং ইউনিট তার ক্রেস্ট এবং নীতিটিকে এর ব্যাজ হিসেবে গ্রহণ করেছিল। ১৮৯২ সালে, একটি মাউন্টেড পদাতিক সংস্থা গঠন করা হয়েছিল এবং পরে এটি সিলন মাউন্ট রাইফেলস নামে একটি নিজস্ব রেজিমেন্টে পরিণত হয়।
১৯০০ সালে সিলন হালকা পদাতিক স্বেচ্ছাসেবক বাহিনী সৈন্যদের দক্ষিণ আফ্রিকায় প্রেরণ করা হয়েছিল, যেখানে তারা দ্বিতীয় বোয়ার যুদ্ধে অংশ নিয়েছিল। তাদের সেবার ফলস্বরূপ, এই বাহিনীটিকে ডিউক অফ ইয়র্ক থেকে একটি ব্যানার প্রদান করা হয়েছিল। ১৯০২ সালে, কিং এডওয়ার্ড সপ্তম কর্নেল-ইন-চিফ হন।
১৯১০ সালে, সিলন প্রতিরক্ষা বাহিনী গঠনের পরে, সিএলআইভি এর একটি অংশে পরিণত হয় এবং এর নামকরণ করা হয় সিলন হালকা পদাতিক। দ্বিতীয় বিশ্বযুদ্ধের সূত্রপাতের সাথে সাথে সিএলআই জড়িত হয়েছিল এবং দুটি ব্যাটালিয়ন ছিল এবং লেফটেন্যান্ট কর্নেল জন কোটেলাওয়ালার অধীনে ছিল। সিএলআই শীঘ্রই প্রসারিত হয়েছিল এবং সেশেল এবং কোকোস দ্বীপপুঞ্জের বিদেশ প্রতিরক্ষা এবং বিদেশের জন্য মোতায়েন করা হয়েছিল। তৃতীয় ব্যাটালিয়ন ১৯৪১ সালে উত্থাপিত হয়েছিল, ১৯৪২ সালের শেষদিকে একটি চতুর্থ ব্যাটালিয়ন এবং ১৯৪৩ সালের এপ্রিলে পঞ্চম ব্যাটেলিয়ন। প্রত্যেকটি ব্যাটালিয়ন কলম্বো, ক্যান্ডি এবং ত্রিনকোমালিতে মোতায়েন করা হয়েছিল, চতুর্থ ব্যাটালিয়ন প্রশিক্ষণের অধীনে এবং একটি ব্যাটালিয়ন বিশেষ দায়িত্বের জন্য সংরক্ষিত ছিল। যুদ্ধের পরপরই সিলনে গ্যারিসন দায়িত্ব গ্রহণের জন্য রেজিমেন্টের একটি নিয়মিত উপাদান গঠন করা হয়। এই ইউনিটটির নামকরণ করা হয়েছিল মবিলাইজড ডিটেকমেন্ট অফ সিলন লাইট ইনফ্যান্ট্রি।
১৯৪৮ সালে সিলন ব্রিটেনের কাছ থেকে স্বাধীনতা অর্জন করে এবং ১৯৪৯ সালের আর্মি অ্যাক্ট পাস হওয়ার পরে সিএলআই সিলন ইনফ্যান্ট্রি রেজিমেন্টে পরিণত হয় এবং নবগঠিত সিলন সেনাবাহিনীর অধীনে আসে। ১৯৫০ সালে রেজিমেন্টটি পুনর্গঠন করা হয় এবং দুটি ব্যাটালিয়ন গঠিত হয়েছিল: প্রথম ব্যাটালিয়ন, সিলন লাইট ইনফ্যান্ট্রি একটি নিয়মিত ইউনিটে পরিণত হয়েছিল এবং স্বেচ্ছাসেবক ব্যাটালিয়নকে দ্বিতীয় (স্বেচ্ছাসেবক) ব্যাটালিয়ন, সিলন লাইট ইনফ্যান্ট্রি হিসাবে পুনরায় মনোনীত করা হয়েছিল।
১৯৭১ সালের বিদ্রোহের সময় রেজিমেন্টটি জঙ্গিবাদ বিরোধী অভিযানের জন্য মোতায়েন করা হয়েছিল এবং ১৯৭২ সালে, যখন শ্রীলঙ্কা প্রজাতন্ত্র হয়, রেজিমেন্টটির নাম পরিবর্তন করে শ্রীলঙ্কা লাইট ইনফ্যান্ট্রি করা হয়। ১৯৮০ এর দশকের গোড়ার দিকে রেজিমেন্টের ইউনিটগুলি দ্বীপের উত্তরাঞ্চলে মোতায়েন করা হয়েছে। মোতায়েন হওয়ার পরে, শ্রীলঙ্কা গৃহযুদ্ধের সূচনা করে চিহ্নিত প্রথম চার ব্যাটালিয়নের 'সি' সংস্থার একটি টহল - নামানো ফোর ফোর ব্রাভো আক্রমণ করেছিল। তার পর থেকে এসএলএলিকে পুরো দ্বীপ জুড়ে যুদ্ধ পরিচালনার কাজে মোতায়েন করা হয়েছে এবং মোট ১৫ টি ব্যাটালিয়ন প্রসারিত করেছে।
রেজিমেন্ট ২০০৩ সালে হাইতিতে জাতিসংঘের স্থিতিশীল মিশনেও অংশ নিয়েছিল।
পরিণীতা (২০০৫-এর চলচ্চিত্র)
পরিণীতা (হিন্দি: परिणीता) প্রদীপ সরকার পরিচালিত ২০০৫ সালের ভারতীয় হিন্দি ভাষার নাট্য চলচ্চিত্র। কথাসাহিত্যিক শরৎচন্দ্র চট্টোপাধ্যায় রচিত একই নামের গল্প অবলম্বনে চলচ্চিত্রটির চিত্রনাট্য লিখেছেন বিধু বিনোদ চোপড়া ও প্রদীপ সরকার। এতে প্রধান চরিত্রে অভিনয় করেছেন বিদ্যা বালান, সাইফ আলী খান, সঞ্জয় দত্ত, সব্যসাচী চক্রবর্তী, রাইমা সেন, এবং পার্শ্ব চরিত্রে দিয়া মির্জা। ভারতীয় সাহিত্য ও সিনেমার বেশ কিছু উল্লেখযোগ্য ইঙ্গিত রয়েছে এই সিনেমাটিতে। এটি ২০০৫ সালের ১০ জুন ভারতে মুক্তি পায়। পরিচালক প্রদীপ সরকার ছবিটি পরিচালনার জন্য ৫৩তম জাতীয় চলচ্চিত্র পুরস্কারে পরিচালকের শ্রেষ্ঠ প্রথম চলচ্চিত্রের জন্য ইন্দিরা গান্ধী পুরস্কার লাভ করেন। এছাড়া ছবিটি পাঁচটি বিভাগে ফিল্মফেয়ার পুরস্কার, পাঁচটি বিভাগে ভারতীয় আন্তর্জাতিক চলচ্চিত্র পুরস্কার, দুটি বিভাগে জি সিনে পুরস্কার ও দুটি বিভাগে স্ক্রিন পুরস্কার লাভ করে।
কাহিনী সংক্ষেপ
বিংশ শতাব্দীর প্রথম দিকে কলকাতা। শেখর আর গায়েত্রীর বিয়ের রাত। শেখর এই অনুষ্ঠানের জন্য তৈরি হচ্ছে। এমন সময় তার মনে ললিতার ছবি উঁকি দেয়। শেখর সিঁড়ি দিয়ে নিচে নামার সময় তার বসুন্ধরার সাথে দেখা হয়। বসুন্ধরা তার প্রতিবেশী গুরুচরণের বিধবা স্ত্রী। ললিতাও সেখানে উপস্থিত হয় এবং তাকে জিজ্ঞাসা করে সে তার প্রতি এত উদাসীন কেন। শেখর সে কেন অন্য কাউকে বিয়ে করেছে এই অনুযোগ করে। শেখর রাগান্বিত হয়ে সেখান থেকে বাড়ি ফিরে আসে এবং তার পিয়ানো নিয়ে তার খুবই প্রিয় একটি সুর বাজাতে থাকে। ফ্ল্যাশব্যাকে দেখা যায় কিশোর শেখর পিয়ানোতে রবীন্দ্রনাথ ঠাকুরের একটি গানের সুর তুলছে আর কিশোরী ললিতা ও কোয়েল তা শুনছে।
ললিতা তার বাবা মা এক গাড়ি দুর্ঘটনায় মারা যাওয়ার পর তার মামা গুরুচরণের পরিবারে আসে। কোয়েল তার মামাতো বোন এবং চারু তাদের প্রতিবেশী। সময় যেতে থাকে ললিতা ও শেখরের মধ্যে বন্ধুত্বপূর্ণ সম্পর্ক গড়ে ওঠে। শেখর তার বাবার ব্যবসায়ের দেখাশুনা না করে রবীন্দ্রনাথ ঠাকুর ও এলভিস প্রেসলির গান নিয়ে এবং ললিতাকে নিয়ে তার নিজের গানের সুর করে সারাদিন কাটায়। শেখরের বাবা চায় শেখর তার বন্ধুর মেয়ে গায়েত্রী তান্থিয়াকে বিয়ে করুক। অন্যদিকে, লন্ডন ফেরত স্টিল ব্যবসায়ী গিরিশ চারুদের বাড়িতে আসে। গিরিশ ললিতাকে পছন্দ করে আর কোয়েল গিরিশকে। শেখর গিরিশের সাথে ললিতার বন্ধুত্বকে ঈর্ষা করে।
গুরুচরণ নবীন রায়ের কাছ থেকে অনেক টাকা বন্ধকী ঋণ নিয়েছিল। এই ঋণ পরিশোধ করতে এগিয়ে আসে গিরিশ। এক রাতে, ললিতা ও শেখর গোপনে বিয়ে করে। শেখর কয়েক দিন পর একটি ব্যবসায় সফরে দার্জিলিং যায়। ইতিমধ্যে নবীন রায় তার ব্যবসায়ের ক্ষতির জন্য ললিতা ও গুরুচরণকে অপদস্ত করে। অপমান সহ্য করতে না পেরে ললিতার মামা হার্ট অ্যাটাকে মারা যান। মৃত্যুর সময় গুরুচরণ গিরিশকে ললিতাকে বিয়ে করতে বলে এবং এই পরিবারের দায়িত্ব নিতে বলে। শেখর দার্জিলিং থেকে ফিরে তাদের বিয়ের কথা জেনে তার বাবার মত সেও ললিতাকে অপমান করে এবং তার বাবার পছন্দের গায়েত্রীকে বিয়ে করতে রাজি হয়। পরে শেখরের সামনে সকল সত্য তুলে ধরা হলে সকল ভুলের অবসান হয়।
সঙ্গীত
পরিণীতা চলচ্চিত্রের গানের সুর ও সঙ্গীত পরিচালনা করেছেন শান্তনু মৈত্র। গানের কথা লিখেছেন স্বনন্দ কিরকিরে। চলচ্চিত্রে সাতটি গান রয়েছে। ২০০৫ সালের এপ্রিল মাসে গানগুলো প্রকাশ করে টিপস মিউজিক।
মুক্তি
পরিণীতার ডিভিডি সংস্করণের প্রথম সংস্করণটি ইউটিভি মোশন পিকচার্স ৩০ অক্টোবর ২০০৬-এ প্রকাশ করেছিল । এতে ইংরেজি, আরবি, স্প্যানিশ, জার্মান, ইতালীয়, মালয় এবং ফরাসি ভাষায় সাবটাইটেল বিকল্প রয়েছে। একটি অতিরিক্ত ডিস্ক অভিনেতাদের সাথে সাক্ষাত্কার এবং ফিল্ম তৈরির নেপথ্যের দৃষ্টিভঙ্গি অন্তর্ভুক্ত করে। এটি 16:9 অ্যানামরফিক ওয়াইডস্ক্রিন, ডলবি ডিজিটাল 5.1 সার্উন্ড , প্রগতিশীল 24 FPS , ওয়াইডস্ক্রিন এবং NTSC ফরম্যাটে উপলব্ধ। ফিল্মটি নেটফ্লিক্সেও পাওয়া যায়।
আশরাফ উদ দৌল্লাহ পালোয়ান
আশরাফ উদ-দৌলাহ পাহলোয়ান বাংলাদেশের জামালপুর জেলার রাজনীতিবিদ ও জামালপুর-২ আসনের সাবেক সংসদ সদস্য ছিলেন।
প্রাথমিক জীবন
আশরাফ উদ-দৌলাহ পাহলোয়ান জামালপুর জেলায় জন্মগ্রহণ করেন। তার পিতা মৌলভী মোহাম্মদ আবদুল জব্বার পাহলোয়ান ছিলেন অবিভক্ত বাংলার আইন সভার অন্যতম নির্বাচিত সদেস্য।
রাজনৈতিক জীবন
আশরাফ উদ-দৌলাহ পাহলোয়ান ১৯৬৪-৬৫ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) সাধারণ সম্পাদক পদে নির্বাচিত হন। পরে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে জামালপুর-২ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে জামালপুর-২ আসন থেকে তিনি পরাজিত হয়েছিলেন।
ম্যাথিউ লুমসডেন
ম্যাথিউ লুমসডেন (১৭৭৭-১৮৩৫) একজন স্কটিশ প্রাচ্যবিদ ছিলেন। তিনি কিংস কলেজ, অ্যাবারডিন, স্কটল্যান্ডে শিক্ষিত হন এবং ভারতের ফোর্ট উইলিয়াম কলেজে ফার্সি ও আরবি ভাষার অধ্যাপক ছিলেন। তিনি আরবি ও ফার্সি ভাষার ব্যকরন বই লিখেছেন। তিনি কলকাতা আলিয়া মাদ্রাসায় সচিব ও অনুবাদকের কাজ করতেন।
জীবনী
তিনি কুশনি, অ্যাবারডিনশায়ারের জন লুমসডেনের পঞ্চম পুত্র ছিলেন। ওল্ড অ্যাবারডিনের কিংস কলেজে শিক্ষিত হওয়ার পর, তিনি ফোর্ট উইলিয়াম কলেজে ফার্সি ও আরবি ভাষার সহকারী অধ্যাপক হিসেবে ভারতে যান এবং 1808 সালে অধ্যাপক পদে যোগদান করেন। ১৮১২ সালে তিনি কলকাতা মাদ্রাসার সচিব নিযুক্ত হন এবং ফারসি ভাষায় ইংরেজি অনুবাদের তদারকি করেন। ১৮১৪ থেকে ১৮১৭ সাল পর্যন্ত তিনি কলকাতায় কোম্পানির প্রেসের দায়িত্বে ছিলেন এবং ১৮১৮ সালে তিনি স্টেশনারি কমিটির সচিব হন।
খারাপ স্বাস্থ্যের কারণে, ১৮২০ সালের মার্চ মাসে লুমসডেন ভারত ত্যাগ করেন এবং তার চাচাতো ভাই লেফটেন্যান্ট টমাস লুমসডেনের (জেনারেল হ্যারি বার্নেট লুমসডেনের পিতা) সাথে পারস্য, জর্জিয়া এবং রাশিয়া হয়ে ইংল্যান্ডে যান। ১৮২২ সালে লেফটেন্যান্ট এই ভ্রমণের একটি বিবরণ প্রকাশ করেছিলেন।
১৮২১ সালে লুমসডেন ভারতে ফিরে আসেন। তিনি ১৮৩৫ সালের 31 মার্চ সারের টুটিং কমন -এ মারা যান। কিংস কলেজ, ওল্ড অ্যাবারডিন থেকে, যেখানে তিনি তার নিজের এবং অন্যান্য অনেক প্রাচ্য রচনা উপস্থাপন করেছিলেন, তিনি ১৮০৮ সালে এলএলডি ডিগ্রি লাভ করেন।
লেখনী অবদান
লুমসডেন কর্তৃক প্রকাশিত:
তিনি একটি সংশোধিত পাঠ্য এবং একটি ইংরেজি ভূমিকা সহ ফিরদৌসির শাহনামা, কলকাতা, ১৮১১ সম্পাদনা করেন।
হেলিওফোরাস অ্যান্ড্রোকেলস
গ্রীন স্যাফায়ার (বৈজ্ঞানিক নাম: Heliophorus androcles (Westwood))একটি ছোট প্রজাপতি যা ভারত এবং নেপালএর বিভিন্ন অঞ্চলে পাওয়া যায়। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।
চেতনা '৭১' (ভাস্কর্য)
আকার
ভাস্কর্যের সৌন্দর্য বৃদ্ধির জন্য এবং একাডেমিক ভবন গুলোর লাল ইটের সাথে মিল রেখে ভিত্তি বেদির ৩ টি ধাপ বানানো হয়েছে লাল ও কালো সিরামিক ইট দিয়ে। এর মধ্যে নিচের ধাপের ব্যাস ১৫ ফুট, মাঝের ধাপ সাড়ে ১৩ ফুট এবং উপরের ধাপ ১২ ফুট। প্রত্যেকটি ধাপ ১০ ইঞ্চি করে উঁচু। বেদির ধাপ ৩টির উপরে মূল বেদিটি ৪ ফুট উচু, তার উপরে ৮ ফুট উঁচু মূল ফিগার। ভাস্কর্যের নকশা প্রণয়ন এবং নির্মাণ সম্পন্ন করেন ঢাকার নারায়ণগঞ্জে স্থাপিত ‘নৃ-স্কুল অব স্কাল্পচার’ এর প্রতিষ্ঠাতা এবং শিল্পী মোবারক হোসেন নৃপাল।
স্থাপত্য তাৎপর্য
ভাস্কর্যে বাংলাদেশের জাতীয় পতাকা উচ্চে তুলে ধরার ভঙ্গিমায় একজন ছাত্র এবং সংবিধানের প্রতীকী বই হাতে একজন ছাত্রী রয়েছে। দূর থেকে দেখলে মনে হয় খোলা আকাশের নিচে ভাস্কর্যটি নির্ভীক প্রহরীর মত স্বাধীনতা এবং সার্বভৌমত্ব রক্ষা করার জন্য মাথা উঁচু করে দাঁড়িয়ে আছে।
অমর উজালা
দৈনিক অমর উজালা হিন্দি ভাষায় ভারতে প্রকাশিত একটি দৈনিক পত্রিকা। এটি সাত রাজ্যের ২০ টি সংস্করণ এবং ১৮০ টি জেলার প্রচলিত। এটি প্রায় তিন মিলিয়ন কপি সার্কুলেশন হয়। ২০১৭ সালের ইন্ডিয়ান রিডারশিপ সার্ভের রিপোর্ট অনুযায়ী পত্রিকাটির পাঠক ৪৬.০৯৪ মিলিয়ন। এটি ভারতের সংবাদপত্রগুলির মধ্যে পাঠকদের পছন্দে তৃতীয় বৃহত্তম।
দৈনিক অমর উজালা ১৯৪৮ সালে আগ্রায় প্রথম প্রকাশিত হয়। ১৯৯৪ সালে উত্তর প্রদেশের হিন্দী সংবাদপত্র পাঠকের প্রায় ৭০ শতাংশ দৈনিক জগরণ ও দৈনিক অমর উজালা দখল করে নিয়েছে। দৈনিক অমর উজালা পাঁচটি সংস্করণে ৪.৫ লাখ কপি বিক্রি করে। দৈনিক অমর উজালা প্রতিদিন ১৬ থেকে ১৮ পৃষ্ঠায় প্রকাশিত হওয়ার পাশাপাশি কর্মজীবন, জীবনধারা, বিনোদন এবং নারী ইত্যাদি বিষয়গুলি নিয়মিত প্রকাশ করে।
সংস্করণ
দৈনিক অমর উজালার সাতটি রাজ্য ২০ টি সংস্করণ রয়েছে গুলিতে ( উত্তরাখণ্ড, হিমাচল প্রদেশ, জম্মু, হরিয়ানা, পাঞ্জাব, দিল্লি এনসিআর এবং উত্তরপ্রদেশ ) এবং ১৮০ টি জেলার একটি কেন্দ্রীয় অঞ্চল ( চণ্ডীগড় ) রয়েছে। এটা অনলাইনে পাওয়া যায়।
কার্বনডেল, ইলিনয়
কার্বনডেল মার্কিন যুক্তরাষ্ট্রের ইলিনয় অঙ্গরাজ্যের একটি শহর। এখানে সাউদার্ন ইলিনয় বিশ্ববিদ্যালয় অবস্থিত।
কার্বনডেল শহরটিকে দক্ষিণ ইলিনয়ের রাজধানী বলা হয়ে থাকে।
ধলাহার ইউনিয়ন
ধলাহার ইউনিয়ন বাংলাদেশের রাজশাহী বিভাগের জয়পুরহাট জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :৭০%
শিক্ষা প্রতিষ্ঠান
কলেজঃ
০১. ইউরেকা আইডিয়াল কলেজ।
উচ্চ বিদ্যালয়ঃ
০১. ধলাহার উচ্চ বিদ্যালয়।
০২. কদমতলী উচ্চ বিদ্যালয়।
০৩. বিষ্ণপুর উচ্চ বিদ্যালয়।
০৪. চাঁদপুর উচ্চ বিদ্যালয়।
প্রাথমিক বিদ্যালয়ঃ
০১. কল্যাণপুর সরকারি প্রাথমিক বিদ্যালয়।
০২. রামকৃষ্ণপুর সরকারি প্রাথমিক বিদ্যালয়।
০৩. বালিয়াতৈর সরকারি প্রাথমিক বিদ্যালয়।
০৪. ধলাহার সরকারি প্রাথমিক বিদ্যালয়।
০৫. ভানাইকুশলিয়া সরকারি প্রাথমিক বিদ্যালয়।
০৬. আটঠোকা সরকারি প্রাথমিক বিদ্যালয়।
০৭. বিষ্ণপুর সরকারি প্রাথমিক বিদ্যালয়।
০৮. দক্ষিণ বিষ্ণপুর ত্রিনয়ন সরকারি প্রাথমিক বিদ্যালয়।
০৯. পূর্ব থিপুর সরকারি প্রাথমিক বিদ্যালয়।
১০. রামনগর মানিকপীর সরকারি প্রাথমিক বিদ্যালয়।
জনপ্রতিনিধি
বর্তমান চেয়ারম্যান-মোঃ তোজাম্মেল হক তোজাম !ক্রমিক !নাম !মেয়াদ
বেতবাড়ীয়া ইউনিয়ন
বেতবাড়ীয়া ইউনিয়ন বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন পরিষদ। এটি ৭৭.৭০ কিমি২ (৩০.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৪৭৭ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১২টি।
সুধাংশু ত্রিবেদী
ডাঃ সুধাংশু ত্রিবেদী (জন্ম: ২০ অক্টোবর ১৯৭০) একজন ভারতীয় রাজনীতিবিদ। ভারতীয় জনতা পার্টির একজন নেতা এবং উচ্চকক্ষ রাজ্যসভার সংসদ সদস্য। ত্রিবেদী ভারতীয় জনতা পার্টির সিনিয়র জাতীয় মুখপাত্র হিসেবে দায়িত্ব পালন করছেন।
কর্মজীবন
ত্রিবেদী মেকানিক্যাল ইঞ্জিনিয়ারিংয়ে স্নাতকোত্তর করেছেন এবং মহাত্মা গান্ধী চিত্রকূট গ্রামোদয় বিশ্ববিদ্যালয় সহ কয়েকটি ভারতীয় বিশ্ববিদ্যালয়ে মেকানিক্যাল ইঞ্জিনিয়ারিং বিভাগে ফ্যাকাল্টি হিসেবে কাজ করেছেন । তিনি উত্তরপ্রদেশের প্রাক্তন মুখ্যমন্ত্রীর তথ্য উপদেষ্টা এবং প্রাক্তন বিজেপি জাতীয় সভাপতি রাজনাথ সিংয়ের রাজনৈতিক উপদেষ্টা হিসেবেও কাজ করেছেন ।
তিনি ভারতের জাতীয় নীতি, সমাজ এবং বিশেষ করে ভারতীয় জনতা পার্টির আদর্শগত দিকগুলির বিষয়ে একজন প্রবল বক্তা।
ত্রিবেদী উত্তরপ্রদেশের লখনউ থেকে এসেছেন। তিনি ইঞ্জিনিয়ারিং নিয়ে পড়াশোনা করেছেন এবং ড. এপিজে আব্দুল কালাম টেকনিক্যাল ইউনিভার্সিটি (পূর্বে ইউপি টেকনিক্যাল ইউনিভার্সিটি), লখনউ, উত্তরপ্রদেশ থেকে পিএইচডি করেছেন।
তিনি ২০১৪ সালের ভারতীয় সাধারণ নির্বাচনে একটি ভূমিকা পালন করেছিলেন । তিনি মিডিয়া এবং কমিউনিকেশনের একটি মূল দলের অন্যতম সদস্য ছিলেন। ২০১৯ লোকসভা নির্বাচনে তিনি মিডিয়া ও সাহিত্য কমিটির সদস্য সহ বিজেপি রাজস্থানের সহ-ইনচার্জ ছিলেন। বর্তমানে তিনি বিজেপির জাতীয় মুখপাত্র।
ঢাকা-১১
ঢাকা-১১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮৪নং আসন।
সীমানা
ঢাকা-১১ আসনটি ঢাকা মেট্রপলিটন বাড্ডা থানা ও ভাটারা বেরাইদ ইউনিয়ন ভাটারা ইউনিয়ন ও সাঁতারকুল ইউনিয়ন এবং ঢাকা দক্ষিণ সিটি কর্পোরেশনের ২১, ২২ ও ২৩ নং ওয়ার্ড নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এ.কে.এম. রহমতুল্লাহ বিনা প্রতিদ্বন্দ্বিতায় নির্বাচিত হন।
১৯৯০-এর দশকে নির্বাচন
১৯৯২ সালের নভেম্বরে হারুন রশীদ মোল্লা মৃত্যুবরণ করেন। ১৯৯৩ সালের ফেব্রুয়ারির উপ-নির্বাচনে বিএনপির সৈয়দ মুহম্মদ মশিন নির্বাচিত হন।
তাসের ঘর (১৯৫৭-এর চলচ্চিত্র)
তাসের ঘর হল একটি জনপ্রিয় বাংলা চলচ্চিত্র যা পরিচালনা করেন মঙ্গল চক্রবর্তী। এই চলচ্চিত্রটি ১৯৫৭ সালে ন্যাশানাল ফিল্মস লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, চন্দ্রাবতী দেবী, তরুণ কুমার এবং রবীন মজুমদার।
গ্রিড সেল
একটি গ্রিড সেল হল এক ধরনের নিউরন যার একাধিক ফায়ারিং সংকেত একটি পর্যায়ক্রমিক ত্রিভুজাকার বিন্যাসকে সংজ্ঞায়িত করে যা একটি উন্মুক্ত দ্বি-মাত্রিক পরিবেশের সমগ্র উপলব্ধ পৃষ্ঠকে আবৃত করে। মেট্রিক নেভিগেশনের জন্য গ্রিড সেল গুলো মস্তিষ্কের সমন্বয় ব্যবস্থার একটি অপরিহার্য অংশ গঠন করে বলে মনে করা হয়। এটি একটি প্রাণীকে খোলা জায়গায় নেভিগেট করে, এটি স্থান, দূরত্ব এবং দিক সম্পর্কে তথ্য সঞ্চয় এবং একীভূত করে দ্বিমাত্রিক জায়গায় তার অবস্থান বুঝতে দেয়।
ইদুর, বানর,বাদুড় এবং মানুষ সহ অনেক প্রাণীর মধ্যে গ্রিড কোষ পাওয়া গেছে। ২০০৫ সালে এডভার্ড মোসার, মে-ব্রিট মোসার গ্রিড সেল আবিষ্কার করেন। ২০১৪ সালে জন ও কেফি সহ তাদের এই অবদানের জন্য তাদেরকে নোবেল পুরষ্কারে ভূষিত করা হয়েছিল।
পরীক্ষণ
মোজার দম্পতি গবেষণা করে বার করেছেন যে, একটি ইঁদুর যখন চকোলেটের টুকরো খোঁজে, তখন তার মগজে পারিপার্শ্বিকের একটা মানচিত্র তৈরি হয়৷ এডভার্ড ও তাঁর স্ত্রী মাই-ব্রিট মোজার বহু পরীক্ষা-নিরীক্ষা করে তা প্রমাণ করতে পেরেছেন৷ এ বিষয়ে মাই-ব্রিট বলেন: ‘‘এই ইঁদুরগুলো যদি না থাকত আর তারা যদি আমাদের সাথে সহযোগিতা না করত, তাহলে আমরা কোনো তথ্য পেতাম না৷ সেই কারণেই ইঁদুরগুলোর সঙ্গে খেলা ও তাদের খুশি রাখাটা এত গুরুত্বপূ্র্ণ৷ ওরা খুশি না হলে, ওরা ভালো না থাকলে, ওরা আমাদের কার্যকরি তথ্য দিতে পারবে না৷ গ্রিড সেলের ক্রিয়াকলাপ সনাক্ত করার জন্য একটি ইলেকট্রোড যা নিউরনের কার্যকলাপ রেকর্ড করতে পারে তা ইদুরের ডরসোমিডিয়াল এন্টোরহিনাল কর্টেক্সে বসানো হয় এবং ইঁদুরটিকে একটি খোলা অঙ্গনে অবাধে চলাফেরা করার সময় নিউরনের কার্যকলাপের রেকর্ডিং সংগ্রহ করা হয়।
প্রতিবার যখন নিউরনগুলো একটি অ্যাকশন পটেনশিয়াল চালনা করে তখনই পরিপাশ্বের সাপেক্ষে মানচিত্রে ইঁদুরের অবস্থান চিহ্নিত করে ফলাফলের তথ্য সংগ্রহ করা হয়। ফলাফল থকে প্রাপ্ত চিহ্নগুলি সময়ের সাথে একত্রিত হয়ে ছোট গুচ্ছগুলির একটি সেট তৈরি করে, যা্র ফলস্বরূপ সমবাহু ত্রিভুজের মত একটি প্যাটার্ন তৈরি করে। নিয়মিত ত্রিভুজ প্যাটার্ন অন্যান্য ধরনের কোষ থেকে গ্রিড কোষকে আলাদা করে যা স্থানিক ফায়ারিং সংকেতকে ইঙ্গিত করে।
ইতিহাস
আমেরিকান মনোবিজ্ঞানী এডোয়ার্ড টলম্যান ১৯৪৮ সালে ফিজিওলজিক্যাল রিভিউতে প্রকাশিত তাঁর 'কগনিটিভ ম্যাপ্‌স ইন র‍্যাট্‌স অ্যান্ড ম্যান' শিরোনামের গবেষণাপত্রে প্রাণী কীভাবে পথ চেনে তার একটা বৈজ্ঞানিক ব্যাখ্যা দেন। তিনি দেখান যে প্রাণিরা স্থান ও ঘটনার সমন্বয় ঘটিয়ে পরিবেশের চিত্র মনে রাখতে পারে। ক্রমঘটমান ঘটনা ও ক্রম-অগ্রসরমান অবস্থানের সমন্বয়ে প্রাণির মগজের মধ্যে ক্রমান্বয়ে একটা সামগ্রিক মানসিক ম্যাপ তৈরি হয়। ওই মানসিক ম্যাপ দেখেই প্রাণিরা পথ চেনে। টলম্যানের তত্ত্ব পথ চেনার প্রক্রিয়া সম্পর্কে একটা বৈজ্ঞানিক ধারণা দেয় ঠিকই, কিন্তু মগজের ঠিক কোন্‌ জায়গায় এবং ঠিক কী প্রক্রিয়ায় এই মানসিক ম্যাপ তৈরি হয় সে সম্পর্কে কোন ধারণা দেয় না। পরবর্তী বিশ বছর ধরে অনেক বিজ্ঞানীই অনেক রকমের গবেষণা করেছেন এ ব্যাপারে। কিন্তু ১৯৭১ সাল পর্যন্ত তেমন সুনির্দিষ্ট কোন সিদ্ধান্তে আসা সম্ভব হয়নি। ১৯৭১ সালে বিজ্ঞানী জন ও'কিফ প্রাণির মস্তিষ্কে প্লেইস সেল বা স্থানিক কোষ আবিষ্কার করে প্রাণির পথ চেনার পদ্ধতি সম্পর্কিত গবেষণায় নতুন পথের সন্ধান দেন। জন ও'কিফ এবং প্লেইস সেল ইঁদুরের হিপোক্যাম্পাস নিয়ে গবেষণা শুরু করেন ও'কিফ। ১৯৭১ সালে, জন ও'কিফ এবং জোনাথন ডস্ট্রোভস্কি ইঁদুরের হিপ্পোক্যাম্পাসে প্লেইস সেলের আবিষ্কারের করেছিলেন। এই কোষগুলি অ্যাকশন পটেনশিয়ালকে চালনা করে যখন একটি প্রাণী উন্মুক্ত স্থানের একটি নির্দিষ্ট ছোট অঞ্চলের মধ্য দিয়ে যায়। ইঁদুরের হিপোক্যাম্পাসের পরিবর্তন ঘটিয়ে (আস্তে আস্তে কিছুটা করে কেটে নিয়ে) তিনি ইঁদুরের ব্যবহার পর্যবেক্ষণ করেন। তিনি দেখেন হিপোক্যাম্পাসের ক্ষতি হলে ইঁদুর আর জায়গা চিনতে পারছে না। নতুন জায়গায় গেলে ইঁদুরের যে উত্তেজনা বাড়ে তা হিপোক্যাম্পাসের অনুপস্থিতিতে কমে যায়। অনেক পরীক্ষা করে ও'কিফ দেখেন যে হিপোক্যাম্পাসের কিছু কোষ শুধুমাত্র প্লেইস বা জায়গার পরিবর্তন হলে উত্তেজিত হয়। তিনি এই কোষগুলির নাম দিলেন 'প্লেইস সেল'। প্লেইস সেলগুলো শুধুমাত্র জায়গা পরিবর্তন বা দিক পরিবর্তনের সময় উত্তেজিত হয়। ১৯৭১ সালে তিনি তাঁর ছাত্র জনাথন ডস্ট্রভিস্কির সাথে প্লেইস সেলের ফলাফল প্রকাশ করেন 'ব্রেইন রিসার্চ' জার্নালে। তাঁর পেপার থেকে আমরা জানতে পারি হিপোক্যাম্পাস ক্ষতিগ্রস্ত হলে প্রাণী জায়গা চিনতে পারে না, পথ ভুলে যায়। প্লেইস সেলগুলোর উত্তেজনা জন ও'কিফের আগে আর কেউ পর্যবেক্ষণ করেননি। ও'কিফ আবিষ্কার করলেন যে প্লেইস সেলগুলো শুধুমাত্র পরিচিত পরিবেশে পেলেই উদ্দিপ্ত হচ্ছে, বিভিন্ন প্লেইস সেল মিলে পরিবেশ সম্পর্কে একটা সুনির্দিষ্ট ছক তৈরি হচ্ছে মস্তিষ্কের হিপোক্যাম্পাসে। তিনি আরো দেখালেন যে হিপোক্যাম্পাসে বিভিন প্লেইস সেলের সমন্বয়ে বিভিন্ন পরিবেশের অসংখ্য মানসিক ম্যাপ সংরক্ষিত থাকতে পারে।
মে-ব্রিট মোজার ও এডভার্ড মোজার এবং গ্রিড সেল মোজার দম্পতি আবিষ্কার করলেন যে হিপোক্যাম্পাসের বাইরে এন্টোরাইনাল কর্টেক্সেও প্লেইস সেলের সিগনাল পাওয়া যায়। তার মানে শুধু মাত্র হিপোক্যাম্পাসের প্লেইস সেলগুলিই যে পরিবেশের স্মৃতি তৈরি করছে তা নয়, এন্টোরাইনাল কর্টেক্সের সেলগুলোর ভূমিকাও আছে সেখানে। তাঁরা দেখলেন ইঁদুরের মগজের এন্টোরাইনাল কর্টেক্স থেকে যে সিগনাল আসছে তা ত্রিভুজের মত প্যাটার্ন তৈরি করছে। বোঝাই যাচ্ছে যে হিপোক্যাম্পাসের প্লেইস সেল ছাড়াও এন্টোরাইনাল কর্টেক্সের এক ধরনের সেলও কাজ করছে যা এই প্যাটার্ন তৈরি করছে। মোজাররা এই সেলের নাম দিলেন গ্রিড সেল। গ্রিড সেল আবিষ্কারের ফলাফল প্রকাশিত হয় ন্যাচার জার্নালে ২০০৫ সালে।
কালীবাড়ি মন্দির, পেশাওয়ার
কালীবাড়ি মন্দির পাকিস্তানের খাইবার পাখতুনখোয়া প্রদেশের পেশাওয়ার শহরে অবস্থিত একটি হিন্দু মন্দির। এই মন্দিরটি হিন্দু দেবী কালীর মন্দির। দুর্গাপূজা এই মন্দিরের প্রধান উৎসব।
কালীবাড়ি মন্দির, গোর খাত্রির গোরক্ষনাথ মন্দির ও ঝান্ডাবাজারের দরগাহ পীর রতন নাথ জী হল পেশাওয়ারের অল্প কয়েকটি মন্দিরের অন্যতম। কালীবাড়ি মন্দির ও দরগাহ্‌ পির রতননাথজি মন্দিরেই প্রতিদিন পূজা হয়ে থাকে। আদালত ইভ্যাকুই ট্রাস্ট প্রপার্টি বোর্ডকে আদেশ দেয় গোরকনাথ মন্দিরটিকে খুলে দেওয়ার জন্য। এই মন্দিরটি শুধু দীপাবলি উপলক্ষ্যেই খোলা হয়।
দোগাছি ইউনিয়ন, জয়পুরহাট সদর
দোগাছি ইউনিয়ন বাংলাদেশের রাজশাহী বিভাগের জয়পুরহাট জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
প্যাটেল নগর মেট্রো স্টেশন
প্যাটেল নগর‌ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের পশ্চিম প্যাটেল নগরে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। এখানে ওরিয়েন্টাল ব্যাংক অব কমার্স, কর্ণাটক ব্যাংক, কানাড়া ব্যাংকের এটিএম পরিষেবা উপলব্ধ।
সংযোগ
নিকটবর্তী বাস স্টপগুলি থেকে দিল্লি পরিবহন নিগমের ৪৭এ, ৪৭এসিএল, ৭৩, ৮৫, ৮৫এক্সট, ১১৪+৯৯০, ১১৪+৯৯০ই, ১৬০, ২০৮, ২১৮, ৩০৮, ৩১৩, ৪০৮, ৪০৮সিএল, ৪০৮এক্সটসিএল, ৪১০, ৪১০সিএল, ৫২১, ৫২২এ, ৭৫১, ৭৫৩, ৭৭৫এ, ৮০৩, ৮০৩সিএল, ৮০৭এ, ৮১০, ৮৩৮, ৮৪২, ৮৫৭, ৮৭১, ৮৭১এ, ৮৯৪, ৮৯৪সিএল, ৯১০, ৯১০এ, ৯৪০, ৯৪৩, ৯৪৪, ৯৪৪এক্সটএসপিএল, ৯৫৩, ৯৬২, ৯৬২এ, ৯৭০, ৯৭০এ, ৯৭৯বি, ৯৭০সি, ৯৭৫, ৯৮০, ৯৮৫, ৯৯০, ৯৯০এ, ৯৯০সিএল, ৯৯০ইসিএল, ৯৯০এক্সট, ৯৯১, ৯৯৭, নতুন দিল্লি রেলওয়ে স্টেশন গেট ২ - বাহাদুরগড় বাস স্ট্যান্ড বাস পরিষেবা চালু রয়েছে।
পামবান সেতু
পামবান সেতু একটি রেল সেতু, যা ভারতের মূল ভূখণ্ডের মণ্ডপম শহরকে পামবান দ্বীপ ও রামেশ্বরমের সাথে সংযুক্ত করে। এটি ১৯১৪ সালের ২৪ ফেব্রুয়ারি খোলা হয়েছিল, সেতুটি ভারতের প্রথম সমুদ্র সেতু এবং এটি বান্দ্রা-ওয়ারলি সী লিংক ২০১০ সালে খোলার আগে পর্যন্ত ভারতের দীর্ঘতম সমুদ্র সেতু ছিল। রেল সেতু বেশিরভাগ ক্ষেত্রে একটি প্রচলিত সেতু, যা কংক্রিটের পিয়ারের উপর স্থির থাকে, কিন্তু পামবান সেতুর মাঝপথে একটি দ্বি-খণ্ডের বাস্কুল সেতু বিভাগ রয়েছে, যা জাহাজ ও বার্জ চলাচলের সুবিধা প্রদান করে। পামবান সেতু ১৯৮৮ সাল অবধি একমাত্র ভূতল পরিবহন ব্যবস্থা ছিল, যা তামিলনাড়ুর রামেশ্বরমকে মূল ভূখণ্ডের সাথে সংযুক্ত করেছিল। এই সেতুর বাস্কুল অংশ ২০১৮ সালের ডিসেম্বর মাসে ক্ষতিগ্রস্ত হয়, যার ফলে ৩ মাসের জন্য সেতুর পরিবহন ব্যবস্থা স্থগিত ছিল। রেল চলাচল পুনরায় ২০১৯ সালের ২৭ ফেব্রুয়ারি শুরু হয়।
একটি সড়ক সেতু ১৯৮৮ সালে রেল সেতুর সমান্তরালভাবে নির্মিত হয়েছিল। এই সড়ক সেতু অন্নাই ইন্দিরা গান্ধী সড়ক সেতু নামেও পরিচিত। অন্নাই ইন্দিরা গান্ধী সড়ক সেতু জাতীয় সড়ক (এনএইচ ৪৯) কে রামেশ্বরম দ্বীপের সাথে সংযুক্ত করেছে। এটি পক প্রণালীতে এবং মণ্ডপম (ভারতীয় মূল ভূখণ্ডের একটি স্থান) ও পামবানের (রামেশ্বরম দ্বীপের জেলেদের অন্যতম শহর) তীরের মধ্যে দাঁড়িয়ে আছে। এটি ভারতের তৎকালীন প্রধানমন্ত্রী রাজীব গান্ধী ১৯৮৮ সালের ২ অক্টোবর উদ্বোধন করেছিলেন।   দীর্ঘ এই সেতুটি সম্পূর্ণ হতে প্রায় ১৪ বছর সময় নিয়েছে।
র‍্যান্টুল, ইলিনয়
র‌্যান্টুল মার্কিন যুক্তরাষ্ট্রের ইলিনয় অঙ্গরাজ্যের একটি শহর। এটি শ্যাম্পেইন ও আর্বানা হতে ১০ মাইল উত্তরে অবস্থিত।
কৃত্রিম তন্তু
প্রাথমিক পরীক্ষা-নিরীক্ষা
প্রথম সম্পূর্ণ কৃত্রিম তন্তু ছিল কাচ। জোসেফ সোয়ান ১৮৮০ এর দশকের গোড়ার দিকে প্রথম কৃত্রিম তন্তু আবিষ্কার করেছিলেন; আজ এটিকে যথাযথ ব্যবহারে আধা কৃত্রিম বলা হবে। তাঁর এই তন্তু সেলুলোজ তরল থেকে তৈরি হয়েছিল যা গাছের ছাল এ থাকা তন্তুকে রাসায়নিকভাবে সংশোধন করে গঠণ করা হয়েছিল। এই কাজের আগেই সোয়ান তাঁর উদ্ভাবিত কার্বন ফিলামেন্টকে তাঁর তৈরী ইনক্যান্ডিসেন্ট আলোর বাল্ব এ ব্যবহারের জন্য একটি পদ্ধতি অবলম্বন করে ছিলেন। সোয়ান উৎপাদিত কৃত্রিম তন্তুর ঐ প্রক্রিয়ার সাথে সম্ভাব্য প্রয়োগগুলিতে রাসায়নিকভাবে তাঁর আলোক সংক্রান্ত কাজটি একই রকমের ছিল। সোয়ান শীঘ্রই বুঝতে পেরেছিলেন এই তন্তুুর সম্ভাবনা বস্ত্র উৎপাদন এ বিপ্লব আনতে চলেছে। ১৮৮৫ সালে তিনি লন্ডন এর আন্তর্জাতিক উদ্ভাবনী প্রদর্শনী তে তাঁর কৃত্রিম উপাদান থেকে তৈরি কাপড়ের মোড়কের উন্মোচন করেছিলেন।
পরবর্তী পদক্ষেপটি নিয়েছিলেন একজন ফরাসি প্রকৌশলী এবং শিল্পপতি হিলার ডি চারডোনেট। তিনি প্রথম কৃত্রিম সিল্ক আবিষ্কার করেছিলেন যাকে তিনি "চারডোনেট সিল্ক" বলে উল্লেখ করে ছিলেন। ১৮৭০ এর দশকের শেষের দিকে চারডনেট ফরাসিদের রেশমকীট ধ্বংসকারী মহামারী প্রতিকারের জন্য লুই পাস্তুর এর সাথে কাজ করছিলেন। ডার্করুমে ছড়িয়ে পড়েছে বলে পরিষ্কার করতে ব্যর্থতার ফলে চারডোনেট নাইট্রোসেলুলোজ কে প্রকৃত সিল্কের সম্ভাব্য পরিবর্ত হিসাবে আবিষ্কার করে ফেলেন।  এই জাতীয় আবিষ্কারের মূল্য উপলব্ধি করে চারডোনেট তাঁর নতুন পণ্যটি বিকাশ করতে শুরু করেন যা তিনি  ১৮৮৯ সালের প্যারিস প্রদর্শনী তে প্রদর্শণ করেন।  চারডোনেটের উপাদানটি অত্যন্ত দাহ্য ছিল। এবং পরবর্তীকালে অন্যান্য আরও স্থিতিশীল উপাদান তার পরিবর্ত হিসাবে উঠে এসেছিল।
বাণিজ্যিক পণ্য
১৮৯৪ সালে প্রথম সফল প্রক্রিয়াকরণের কাজটির উদ্ভাবন করেছিলেন ইংরেজ রসায়নবিদ চার্লস ফ্রেডেরিক ক্রস এবং তাঁর সহযোগী ছিলেন এডওয়ার্ড জন বেভান এবং ক্লেটন বিডল। তাঁরা ফাইবারটির নাম রেখেছিলেন "ভিসকোস (সান্দ্র)"। কারণ কার্বন ডিসালফাইড এবং সেলুলোজ এর মৌলিক অবস্থার মধ্যে জ্যান্থেট এর একটি উচ্চ সান্দ্র দ্রবণ পাওয়া যেত। প্রথম বাণিজ্যিক ভিসকোজ রেয়ন ১৯০৫ সালে যুক্তরাজ্য সংস্থা কোর্টাল্ডস দ্বারা উৎপাদিত হয়েছিল। "ভিসকোস" রেডিও এবং সেলোফেন উভয় পণ্যকে তৈরি করতে ব্যবহৃত সান্দ্র জৈব তরলের জন্য "রেয়ন" নামটি ১৯২৪ সালে গৃহীত হয়েছিল ও ব্যবহৃত হয়েছিল। সেলুলোজ অ্যাসেটেট নামে পরিচিত আর একটি একই ধরনের পণ্য ১৮৬৫ সালে আবিষ্কৃত হয়েছিল। রেয়ন এবং অ্যাসিটেট উভয়েই কৃত্রিম তন্তু হলেও পুরোটাই সিন্থেটিক ছিল না। এগুলি কাঠ থেকে তৈরি হত।
নাইলন শব্দটি "সম্পূর্ণ কৃত্রিম" অর্থে ছিল প্রথম কৃত্রিম তন্তু। ১৯৩০ এর দশকে রাসায়নিক সংস্থা ডুপন্ট -এর আমেরিকান গবেষক ওয়ালস ক্যারোদার্স এটি উদ্ভাবন করেন। শীঘ্রই দ্বিতীয় বিশ্বযুদ্ধ এর সময় যখন রেশন প্রবর্তিত হয় তখন আমেরিকা যুক্তরাষ্ট্র এ রেশম এর পরিবর্তে এর ব্যবহার শুরু হয়েছিল। মহিলাদের মোজার উপকরণ হিসাবে এর অভিনব ব্যবহার আরও অন্যান্য ক্ষেত্র যেমন প্যারাসুট এর রেশমের পরিবর্ত এবং অন্যান্য সামরিক ব্যবহারের জন্য দড়ি তে ব্যবহারকে আড়াল করে দেয়।
১৯২৮ সালে ব্রিটেনে পলিয়েস্টার তন্তুর প্রথম পেটেন্ট করেছিল ইন্টারন্যাশনাল জেনারেল ইলেকট্রিক কোম্পানি। ১৯৪১ সালে ক্যালিকো প্রিন্টার্স অ্যাসোসিয়েশন এর পক্ষে জন রেক্স হুইনফিল্ড এবং জেমস টেন্যান্ট ডিকসন নামের দুই ব্রিটিশ রসায়নবিদও এটির উৎপাদন শুরু করেন। তাঁরা প্রথম পলিয়েস্টার তন্তুর উৎপান ও পেটেন্ট করেছিলেন যার নাম তাঁরা দেন টেরিলিন এবং এটি আবার ড্যাক্রন নামেও পরিচিত ছিল। নাইলন এর দৃড়তা এবং স্থিতিস্থাপকতার সাথে এটি সমান অথবা আরও উতকৃষ্ট ছিল। ওদিকে আইসিআই এবং ডুপন্টও তাদের তন্তুর নিজস্ব সংস্করণের উৎপাদন চালু রাখে।
২০১৪ সালে কৃত্রিম তন্তুর উৎপাদন ছিল ৫৫.২ মিলিয়ন টন।
২০২১ সুমেরু অগ্ন্যুৎপাত
ইন্দোনেশিয়ার জাভা দ্বীপের পূর্ব জাভা প্রদেশের আগ্নেয়গিরি সুমেরু পর্বতের অগ্ন্যুৎপাত শুরু হয় ২০২১ সালের ৪ ডিসেম্বর। প্রবল বৃষ্টিপাতের ফলে পর্বতের চূড়ায় লাভা গম্বুজটি ভেঙে পড়ার পরে অগ্ন্যুৎপাত শুরু হয়েছিল। আগ্নেয়শিলা প্রবাহ এবং লাহার অন্তত ৫,২০৫ টি বাড়ি এবং বেশ কয়েকটি সরকারী ভবন ক্ষতিগ্রস্ত হয়েছে। কমপক্ষে ৫৭ জন মারা গেছে, আরও ১০৪ জন আহত হয়েছে, আর ২৩ বাকি জনের কোন তথ্য নেই।
পটভূমি
সুমেরু ইন্দোনেশিয়ার ১০০ টিরও বেশি সক্রিয় আগ্নেয়গিরির মধ্যে একটি। উচ্চতায় এটি ৩,৭৬৭ মিটার এবং দ্বীপের সর্বোচ্চ আগ্নেয়গিরি। আগ্নেয়গিরিটি উত্তর সুমাত্রা থেকে লেসার সুন্ডা দ্বীপপুঞ্জ পর্যন্ত বিস্তৃত আগ্নেয়গিরি পর্বতগুলির একটি শৃঙ্খলের অংশ। ইন্দোনেশিয়ার আগ্নেয়গিরিগুলো মূলত সুন্ডা প্লেটের নীচে অস্ট্রেলিয়ান প্লেটের সাগরমুখী অধোগমনের সাথে যুক্ত। অগ্ন্যুৎপাতের প্রাচীনতম রেকর্ডটি ছিল ১৮১৮ সালে। তারপর থেকে ১৯৪১, ১৯৪২, ১৯৪৫, ১৯৪৬, ১৯৪৭, ১৯৫০, ১৯৫১, ১৯৩, ১৯৫৩, ১৯৪, ১৯৫৫-১৯৫৭, ১৯৫৮, ১৯৫৯, ১৯৬০, ১৯৭৭, এবং ১৯৭৮-১৯৮৯ সালে বড় অগ্ন্যুৎপাত ঘটেছে। ২০২১ সালের জানুয়ারিতে একটি সামান্য অগ্ন্যুৎপাত ঘটেছিল যেখানে কোনও হতাহতের খবর পাওয়া যায়নি। ৪ ডিসেম্বরের অগ্ন্যুৎপাতটি ছিল ২০১৪ সাল থেকে আগ্নেয়গিরিতে ধারাবাহিক বিস্ফোরক অগ্ন্যুৎপাতের মধ্যে সর্বশেষ। আগ্নেয়গিরিতে সাম্প্রতিক অগ্ন্যুৎপাতের সাথে আগ্নেয়শিলা প্রবাহ, অগ্ন্যুৎপাত কলাম এবং তুষারধস ধ্বংসাবশেষ রয়েছে।
অতীতের ঘটনা
সুমেরুর সবচেয়ে ভয়াবহ অগ্ন্যুৎপাত ঘটে ১৯০৯ সালের ২৯ আগস্ট যখন আগ্নেয়শিলা প্রবাহ এবং লাভা ৩৮ টি বসতি ও ৬০০-৮০০ হেক্টর কৃষিজমি ধ্বংস করে দেয়। সেই অগ্ন্যুৎপাতের ফলে ২০৮ জনের মৃত্যু হয়েছিল। তারপর থেকে, আগ্নেয়গিরির বেশিরভাগ অগ্ন্যুৎপাতমূলক ক্রিয়াকলাপ ছোটখাটো স্ট্রম্বোলিয়ান অগ্ন্যুৎপাতের মধ্যে সীমাবদ্ধ ছিল। ১৯৯৪ সালে একটি অগ্ন্যুৎপাতের ফলে তিন জনের মৃত্যু হয়।
বিস্ফোরণ
থাম্ব| ৬ই ডিসেম্বর অগ্নুৎপাতের পর গ্রামবাসীরা পাহাড় থেকে নিরাপদ দূরত্বে সরে যাচ্ছে। তীব্র বৃষ্টিপাতের কারণে পর্বতশিখরেরে একটি লাভা গম্বুজ ভেঙে পড়লে অগ্ন্যুৎপাত শুরু হয় বলে মনে করা হচ্ছে। বান্দুং ইনস্টিটিউট অফ টেকনোলজির একজন ভলক্যানোলজিস্ট বলেছেন যে অগ্ন্যুৎপাতের ধ্বংসাবশেষ প্রবাহ অতীতের অগ্ন্যুৎপাত থেকে উপাদান সংগ্রহ করেছিল। ভারী বৃষ্টিপাত শিখরে আগ্নেয়গিরির উপাদান ক্ষয় করে লাভা গম্বুজকে অস্থিতিশীল করে। ধসে পড়া গম্বুজটি আগ্নেয়গিরির ঢাল দিয়ে এগিয়ে আসা আগ্নেয়শিলা প্রবাহের একটি ধারা শুরু করে। জ্বালানি ও খনিজ সম্পদ মন্ত্রণালয়ের ভূতাত্ত্বিক বিভাগের একটি প্রতিবেদন অনুযায়ী, প্লামের উচ্চতা ৪৫ কিলোমিটারের মতো হতে পারে, যদিও দাবি করা হয়েছে যে উচ্চতা ছিল মাত্র ১১ কিলোমিটার। প্লামের উচ্চতা নির্ধারণের জন্য তদন্ত চলছে। ৫ ডিসেম্বর থেকে ৯ ডিসেম্বরের মধ্যে আটটি আগ্নেয়শিলা প্রবাহ পর্বতশৃঙ্গ থেকে ৩ কিলোমিটার বা তার বেশি পথ অতিক্রম করেছে। প্রবাহগুলি দক্ষিণ-পূর্ব দিকে এগিয়ে গিয়েছল।
আলমগীর অভিনীত চলচ্চিত্রের তালিকা
আলমগীর (জন্ম: ৩ এপ্রিল, ১৯৫০) বাংলাদেশের জনপ্রিয় চলচ্চিত্রাভিনেতা। আলমগীর আশি ও নব্বইয়ের দশকে দাপটের সঙ্গে কাজ করেছেন। পারিবারিক টানাপোড়ন, সামাজিক অ্যাকশন, রোমান্টিক অ্যাকশন, ফোক ফ্যান্টাসিসহ সব ধরনের চলচ্চিত্রে তিনি ছিলেন সফল। তাকে মহানায়ক আলমগীর হিসেবেও অভিহিত করা হয়। অভিনয়ের পাশাপাশি প্রযোজক, গায়ক ও পরিচালক হিসেবে সুনাম কুড়িয়েছেন। তিনি শ্রেষ্ঠ অভিনেতা ও শ্রেষ্ঠ পার্শ্বচরিত্রে অভিনেতা বিভাগে ৯ বার জাতীয় চলচ্চিত্র পুরস্কার অর্জন করেছেন।